ใช้เครื่องตรวจตรรภ์ยังไงหรอคะ ใช้ตอนไหน ตรวจตอนไหนถึงจะดีที่สุด
สวัสดีค่ะ การตรวจหาการตั้งครรภ์จากปัสสาวะ จะมีอยู่ 3 แบบหลักๆ คือ- แบบแถบจุ่ม (strip test) วิธีตรวจ ให้เก็บปัสสาวะใส่ในภาชนะ แล้วนำแผ่นทดสอบจุ่มในน้ำปัสสาวะประมาณ 3-5 วินาที โดยระวังอย่าให้น้ำปัสสาวะเลยขีดที่กำหนดหรือสูงเกินขีดลูกศรในแผ่นทดสอบ แล้วนำแผ่นทดสอบออกจากน้ำปัสสาวะ และถือหรือวางไว้ในแนวนอน แล้วควรรออ่านผลจนกว่าจะครบ 5 นาที- แบบตลับหรือแบบหยด (cassette test) ให้เก็บน้ำปัสสาวะลงในภาชนะเช่นกัน นำหลอดที่อยู่ในชุดตรวจดูดน้ำปัสสาวะ แล้วจึงหยดน้ำปัสสาวะลงบนตลับทดสอบประมาณ 3-4 หยด รอประมาณ 5 นาที แล้วจึงอ่านผลการทดสอบ- แบบปัสสาวะผ่าน (midstream test) ที่ตรวจครรภ์จะมีแค่แท่งทดสอบการตั้งครรภ์ วิธีก็ใช้ก็คือ ให้ถอดฝาครอบออก ถือแท่งทดสอบโดยให้หัวลูกศรชี้ลง แล้วปัสสาวะให้น้ำปัสสาวะผ่านบริเวณที่ดูดซับน้ำปัสสาวะซึ่งจะอยู่บริเวณต่ำกว่าลูกศรประมาณ 5 วินาที แล้ววางแท่งทดสอบการตั้งครรภ์ไว้ในแนวราบ และรออ่านผลจนกว่าจะครบ 5 นาทีเช่นกันส่วนระยะเวลาที่เหมาะสมต่อการตรวจ คือเมื่อประจำเดือนขาดหายไปแล้ว 2-3 วัน แต่หากต้องการผลที่แน่นอน ก็ให้รอ 1 สัปดาห์ และควรใช้ปัสสาวะแรกที่ตื่นนอนในตอนเช้า ผลก็จะแม่นยำมากขึ้นค่ะ